SCB Financial Markets คาดกรอบเงินบาทวันนี้ 37.90-38.20 บ./ดอลลาร์
SCB Financial Markets คาดเงินบาทวันนี้ (31 ต.ค.65) เคลื่อนไหวในกรอบ 37.90-38.20 บ./ดอลลาร์
SCB Financial Markets คาดเงินบาทวันนี้ (31 ต.ค.65) เคลื่อนไหวในกรอบ 37.90-38.20 บ./ดอลลาร์
31 ต.ค. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (31 ต.ค.65) เคลื่อนไหวในกรอบ 37.90-38.20 บาท/ดอลลาร์ โดยค่าเงินดอลลาร์แข็งค่าเมื่อเทียบกับสกุลเงินหลัก หลังการเปิดเผยข้อมูลเศรษฐกิจที่แข็งแกร่งของสหรัฐ ซึ่งชี้ว่าเงินเฟ้อของสหรัฐได้ผ่านจุดสูงสุดแล้ว
ขณะที่ตลาดหุ้นสหรัฐ ปิดพุ่งกว่า 3% ขานรับตัวเลขสหรัฐ ลดแรงกดดันในการเร่งปรับขึ้นอัตราดอกเบี้ยของธนาคารกลางสหรัฐ (เฟด) ซึ่งจะประชุมในสัปดาห์นี้
ส่วนราคาน้ำมันปิดลบ หลังตลาดกังวลอุปสงค์น้ำมันในจีน หลังประกาศล็อกดาวน์รอบใหม่เพื่อควบคุมการแพร่ระบาดของโรคโควิด-19 ด้านราคาทองคำปิดลบ หลังค่าเงินดอลลาร์แข็งค่าขึ้นและอัตราผลตอบแทนพันธบัตรสหรัฐพุ่งขึ้น